# Rap (peix)

El rap, el rap blanc, el buldroi o la granota de mar (Lophius piscatorius) és un peix de la família dels lòfids. N'hi ha a la mar Negra, la mar Mediterrània (incloent-hi els Països Catalans) i l'oceà Atlàntic oriental (des del sud-oest del mar de Barentsz fins a Islàndia, l'estret de Gibraltar i Mauritània).
Es podria confondre amb el rap vermell (Lophius budegassa), però se'n diferencia en la quantitat de radis en l'aleta dorsal i pel color. És inofensiu per als humans i no s'adapta a viure bé als aquaris domèstics a causa de la seua grandària.

## Morfologia

Els exemplars més vells poden viure 24 anys, pesar més de 57,7 kg i arribar a 2 m de llargària, tot i que la seua mida més freqüent és d'1 m (els exemplars de l'oceà Atlàntic nord són més grossos que els africans i els mascles són més petits que les femelles).
Té el cos aplanat dorsiventralment, la pell aspra, nuosa, de tons marronosos i sense escates, el cap dur i voluminós, el qual correspon al 50% de la llargada del peix. Presenta tres llargues espines entre els ulls. Té la boca enorme, en forma de mitja lluna i amb dues fileres de dents molt punxegudes i dirigides cap enrere, dues aletes dorsals a l'esquena: la primera, formada per sis radis totalment independents -el primer, anomenat filament pescador- i, la segona, amb 11 o 12 radis, l'aleta anal amb 9-10 radis tous, el peritoneu (és a dir, la pell que recobreix internament el ventre) és de color blanc.

## Ecologia

És una espècie marina, batidemersal, la qual viu dels 20 als 1.000 m de fondària i entre les latituds 75°N-30°N, 28°W-46°E, sobre fons de roques, sorra o fang.
Es nodreix principalment de peixos més petits (lluernes, rajades, etc.) emprant la següent tècnica: quan està mig enterrat al fons, mou el filament pescador acabat en un lòbul membranós bifurcat, la qual cosa atreu les preses curioses cap a ell. Quan les té prou a prop, obre la boca (que actua com un xuclador), i se les empassa de cop. L'operació dura dècimes de segon.
A Irlanda és depredat pel congre (Conger conger) i a Noruega pel bacallà (Gadus morhua).
És parasitat per Chondracanthus lophii, Caligus curtus, Chondracanthus barnardi, Holobomolochus albidus, Hamaticolax albidus, Chondracanthus gibbosus, Acantholochus albidus i Caligus elongatus.
La maduresa sexual s'assoleix als sis anys de vida i la reproducció ocorre de febrer a juliol. Durant l'aparellament, el mascle es subjecta a la femella amb la boca i es produeix la fecundació. La femella pon més d'un milió d'ous, els quals estan embolicats en una massa gelatinosa envoltada d'una mena de cinta violàcia de fins a 1 m d'ample i 10 m de llargada que acaba trencant-se i alliberant els ous.

## Pesca i ús gastronòmic

La seua talla mínima legal de captura és de 30 cm i és capturat amb bous d'arrossegament, soltes i tresmalls, fonamentalment. Es comercialitza fresc o congelat, i es menja cuit al vapor, rostit, bullit, fregit, saltat a la paella o cuit al forn microones.
* Segell de les illes Fèroe del 2006 mostrant un rap blanc
* Esquelet
* Il·lustració del 1912
* Exemplar mostrant el filament pescador.
* Exemplar capturat a Noruega.
* Il·lustració (circa 1880)

## Referències

* 1 2 «Lophius piscatorius Linnaeus, 1758» (en anglès). Catalogue of Life. [Consulta: 28 febrer 2022].
* ↑ «rap - Noms de peixos». TERMCAT. [Consulta: 28 febrer 2022].
* ↑ Svetovidov, A.N. Handbook of the fauna of the USSR, fishes of the Black Sea. Moscú: Izdatel'stvo Nauka, 1964.
* ↑ Rass, T.S. «Present status of the composition of the Black Sea ichthyofauna». Journal of Ichthyology, 27(3), 1987, pàg. 64-72.
* ↑ «A Study on the Fishes of the Central Black Sea Coast of Turkey». Journal of the Black Sea, vol. 11, 2005, pàg. 281 –296.
* ↑ Ahlstrom, Elbert H.; D'Ancona, Umberto; Sanzo, Luigi; Sparta, Antonio; Bertolini, Fausta «Fauna e Flora del Golfo di Napoli. Monografia 38: Uova, Larve e Stadi Giovanili di Teleostei. Monografi elaborata con l'uso del materiale raccolto e seriato da Salvatore Lo Bianco». Copeia, 1962, 4, 31-12-1962, pàg. 858. DOI: 10.2307/1440708.
* ↑ Alegre, Montserrat. Espècies pesqueres d'interès comercial : nomenclatura oficial catalana. Barcelona: Generalitat de Catalunya, Departament de Cultura, 1992, p. 18. ISBN 84-393-2027-2.
* ↑ Demestre, Montserrat; Sánchez, Pilar; Abelló, Pere «Demersal fish assemblages and habitat characteristics on the continental shelf and upper slope of the north-western Mediterranean» (en anglès). Journal of the Marine Biological Association of the United Kingdom, 80, 6, 12-2000, pàg. 981–988. DOI: 10.1017/S0025315400003040. ISSN: 1469-7769.
* ↑ Merella, P.; Quetglas, A.; Alemany, F.; Carbonell, A. «Length-weight relationship of fishes and cephalopods from the Balearic Islands (Western Mediterranean)» (en anglès). Naga, 1997. ISSN: 0116-290X.
* ↑ Dolgov, A.V. «NEW DATA ON COMPOSITION AND DISTRIBUTION OF THE BARENTS SEA ICHTHYOFAUNA». CM 2000Mini: 12 Mini-Symposium on Defining the Role of ICES in Supporting Biodiversity Conservation, 2000.
* ↑ Jónsson, Gunnar; Pálsson, Jónbjörn; Hlíðberg, Jón Baldur. Íslenskir fiskar (en icelandic). Reykjavík: Vaka-Helgafell, 2006. ISBN 978-9979-2-1938-5.
* 1 2 Fishes of the North-eastern Atlantic and the Mediterranean. Vol. 3 (en anglès). París: Unesco, 1984, p. 1362-1363. ISBN 92-3-002215-2.
* 1 2 Maigret, Jacques; Ly, Boubacar. Les poissons de mer de Mauritanie (en francès). Sciences Nat, 1986.
* 1 2 3 4 5 6 Mercader i Bravo, Lluís. Del mar a la llotja peixos del litoral català. 1a. ed. Barcelona: Pòrtic, 2008. ISBN 978-84-9809-050-5.
* 1 2 3 4 5 «Lophius piscatorius, Angler : fisheries» (en anglès). FishBase. [Consulta: 28 febrer 2022].
* 1 2 «21. Peixos ossis, Lophius piscatorius». Club d'Immersió Biologia. [Consulta: 28 febrer 2022].
* 1 2 Gothel, Helmut. Fauna marina del Mediterráneo : animales inferiores y peces (en castellà). Barcelona: Omega, 1994. ISBN 84-282-0990-1.
* ↑ Landa, Jorge; Duarte, Rafael; Quincoces, Iñaki «Growth of white anglerfish (Lophius piscatorius) tagged in the Northeast Atlantic, and a review of age studies on anglerfish» (en anglès). ICES Journal of Marine Science, 65, 1, 01-01-2008, pàg. 72–80. DOI: 10.1093/icesjms/fsm170. ISSN: 1095-9289.
* ↑ «Record Details» (en anglès americà). IGFA. [Consulta: 28 febrer 2022].
* ↑ Crozier, W.W. «Age and growth of angler-fish (Lophius piscatorius L.) in the north Irish Sea» (en anglès). Fisheries Research, 7, 3, 5-1989, pàg. 267–278. DOI: 10.1016/0165-7836(89)90060-X.
* ↑ «Anglerfish fact file» (en anglès). Arkive. Arxivat de l'original el 2013-02-04. [Consulta: 28 febrer 2022].
* ↑ Muus, Bent J. Havfisk og fiskeri i Nordvesteuropa (en danès). G E C Gads, 1964.
* ↑ Crozier, W. W. «Observations on the food and feeding of the angler-fish, Lophim piscatorius L., in the northern Irish Sea» (en anglès). Journal of Fish Biology, 27, 5, 11-1985, pàg. 655–665. DOI: 10.1111/j.1095-8649.1985.tb03210.x. ISSN: 0022-1112.
* ↑ Laurenson, C.H.; Priede, I.G. «The diet and trophic ecology of anglerfish Lophius piscatorius at the Shetland Islands, UK» (en anglès). Journal of the Marine Biological Association of the United Kingdom, 85, 2, 4-2005, pàg. 419–424. DOI: 10.1017/S0025315405011355h. ISSN: 0025-3154.
* ↑ Velasco Guevara, Francisco; Olaso, Ignacio; de la Gándara García, Fernando «Alimentación de veintidós especies de peces demersales de la división VIII c otoño de 1992 y 1993.». Informes técnicos (Instituto Español de Oceanografía), 164, 1996, pàg. 3–62. ISSN: 0212-1565.
* ↑ «Rap blanc». JoMenjoPeix. [Consulta: 28 febrer 2022].
* ↑ O'Sullivan, S.; Moriarty, C.; Davenport, J. «Analysis of the stomach contents of the European conger eel Conger conger in Irish waters» (en anglès). Journal of the Marine Biological Association of the United Kingdom, 84, 4, 8-2004, pàg. 823–826. DOI: 10.1017/S0025315404010008h. ISSN: 0025-3154.
* ↑ «Seasonal variation of the diet of cod (Gadus morhuaL.) and haddock (Melanogrammus aeglefinusL.) at a herring spawning ground». ICES, 9, 1992, pàg. 1-23.
* ↑ «Predators - Lophius piscatorius» (en anglès). FishBase. [Consulta: 28 febrer 2022].
* ↑ «Lophius piscatorius Linnaeus, 1758» (en anglès). World Register of Marine Species. [Consulta: 28 febrer 2022].
* ↑ Arbault, Suzanne; Boutin, Nicole «Ichthyoplancton oeufs et larves de poissons teleosteens dans le Golfe de Gascogne en 1964» (en francès). Revue des Travaux de l'Institut des Pêches Maritimes, 32, 4, 01-12-1968, pàg. 413–476. ISSN: 0035-2276.
* ↑ Breder, Charles M; Rosen, Donn Eric. Modes of reproduction in fishes (en anglès). Neptune City, N.J.: Distributed by T.F.H. Publications, 1966.
* ↑ Russell, F. S. «The Eggs and Planktonic Stages of British Marine Fishes». Internationale Revue der gesamten Hydrobiologie und Hydrographie, 1978. DOI: 10.1002/iroh.19780630327.
* ↑ Frimodt, C. «Multilingual Illustrated Guide to the World's Commercial Coldwater Fish» (en anglès). undefined, 1995.

## Bibliografia complementària

* Crespo, Jesús. Clasificación científica e identificación de nombres vernáculos existentes en la base de datos de seguimiento informático de recursos naturales oceánicos. Madrid: CYAN Proyectos y Producciones Editoriales, 2001. ISBN 84-931926-0-0.
* Duarte, Rafael; Azevedo, Manuela; Pereda, Pilar «Study on the growth of black monkfish (Lophius budegassa, Spinola) and white anglerfish (L. piscatorius L.) of ICES stock in Divisions VIIIc and IXa». ICES Council Meeting papers CM-1994/G, 1994, 1994.
* FAO yearbook. v. 74. Roma: FAO, 1992. ISBN 92-5-003524-1.
* Froese, Richard; Papasissi, Christine «The use of modern relational databases for identification of fish larvae». Journal of Applied Ichthyology, vol. 6, 1990, pàg. 37-45. DOI: 10.1111/J.1439-0426.1990.TB00499.X.
* Gray, I. E. «COMPARATIVE STUDY OF THE GILL AREA OF MARINE FISHES» (en anglès). The Biological Bulletin, 107, 2, 10-1954, pàg. 219–225. DOI: 10.2307/1538608. ISSN: 0006-3185.
* Hughes, G. M. «The Dimensions of Fish Gills in Relation to Their Function» (en anglès). Journal of Experimental Biology, 45, 1, 01-08-1966, pàg. 177–195. DOI: 10.1242/jeb.45.1.177. ISSN: 1477-9145.
* Jennings, Simon; Greenstreet, Simon P. R.; Reynolds, John D. «Structural change in an exploited fish community: a consequence of differential fishing effects on species with contrasting life histories». Journal of Animal Ecology, 68, 3, 1999, pàg. 617–627. ISSN: 0021-8790.
* Myers, R. A.; Department of Fisheries and Oceans, St John's; Bridson, J.; Barrowman, N. J. «Summary of worldwide spawner and recruitment data». Canadian technical report of fisheries and aquatic sciences, 1995.
* Möller, Heino. Diseases and parasites of marine fishes. Kiel: Möller, 1986. ISBN 3-923890-04-4.
* OECD. Multilingual dictionary of fish and fish products = Dictionnaire multilingue des poissons et produits de la pêche / l'Organisation de coopération et de développement economiques. 3a edició. Oxford [England]: Fishing News Books, 1990. ISBN 0-85238-164-6.
* Pauly, Daniel «A preliminary Compilation of fish length growth parameters» (en anglès). Ber. Inst. Meereskd. [Kiel, Germany], 1978. DOI: 10.3289/ifm_ber_55.
* Ricker, William Edwin. Russian-English dictionary for students of fisheries and aquatic biology (en anglès). Ottawa: Fisheries Research board of Canada, 1973.
* Sanches, J. G. «Nomenclatura portuguesa de organismos aquaticos (Proposta para normalizacao estatistica)». Publ. Avuls. Inst. Nac. Invest. Pescas. Instituto Nacional de Investigacao das Pescas [Lisboa], 1989.
* Vitturi, R; Catalano, E.; Colombera, D. «Karyotype analyses of the teleostean fish Balistes carolinensis and Lophius piscatorius suggest the occurrence of two different karyoevolutional pathways». Karyotype analyses of the teleostean fish Balistes carolinensis and Lophius piscatorius suggest the occurrence of two different karyoevolutional pathways, 111, 4, 1992, pàg. 215-222. ISSN: 0006-3304.
* Wu,Hanlin; 伍汉霖.. La han shi jie yu lei xi tong ming dian = Latin-Chinese dictionary of fish names by classification system. Di 1 ban. Qing dao: Zhong guo hai yang da xue chu ban she, 2017. ISBN 978-7-5670-1538-8.

## Enllaços externs

* Encyclopedia of Life (anglès)
* AQUATAB (txec)